open-index/open-wikipedia-markdown huggingface dataset:
سايكدلية

**سايكدلية** (ب لفرانصاوية: Psychédélisme) هو تيار وستيل فني وأدبي وموسيقي بان ف ستينات و رتابط ب لحالات لي تايكون فيها لإبداع لفني ناتج على تعاطي لمخدرات وكاين لي تايوصفو بحالة هلوسة ولا تبويقة فنية. لكلمة كاتوصف حتا لإنتاجات لأدبية ولا لفنية لي كاتصور هاد لحالة وتاتستعمل حتا للإشارة للكودات لجمالية و لفنية لي بانت فهاد تيار خصوصا فرسم ولفنون لبصرية.

## مصادر


تصنيف:لفنون
سباتة

**سباتة** جماعة ترابية مقاطعة كاينة ف إقليم/عمالة دّار لبيضا، جهة دّار لبيضا سطات، ساكنين فيها 116255 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 18,1%
* نسبة سّكان لّي قاريين فوق تّانوي (تانوي و جامعة): 28,9%
## اقتصاد
* نسبة نّاس نّشيطين (لّي يقدرو يخدمو): 49,5%
* نسبة لبطالة (نّاس لّي ما خدامينش و تايقلبو على خدمة): 20,9%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 8,8%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):56,3%
## مصادر

تصنيف:جهة الدار البيضاء سطات
سانت ڤينسنت و لݣرونادين

**سانت ڤينسنت و لݣرونادين** (بلينݣليزية: Saint Vincent and the Grenadines) بلاد أرخبيل جات ف لكاريبي، و بالضبط ف لجنوب ديالو، مع لجزر د لأنتيل الصغار. سانت ڤينسنت و لݣرونادين فيها 33 جزيرة ف لمجموع، منها اللي مسكونة، و منها اللي مامسكوناش. لجزيرة لكبيرة ݣاع سميتها سانت ڤينسنت، و عاد كاين 32 جزيرة آخرين صغار، اللي هوما لجزر ديال لݣرونادين. أقرب بلدان ليها هوما سانط لوسيا ف الشمال، باربيدوس ف الشرق، و ݣرينادا ف لجنوب.

سانت ڤينسنت و لݣرونادين تيسكنو فيها تقريبا 110.000 ديال الناس ولعاصمة ديالها هي كينݣسطاون. اللغة الرسمية د لبلاد هي لينݣليزية، و بزاف د الناس تيهضرو بيناتهم لكريول ديال لمنطقة. لفلوس اللي كاتخدّم ف لبلاد هي الدولار د شرق لكاريبي. سانت ڤينسنت و لݣرونادين كانت تستعمرات من فرانسا و بريطانيا، و ولأّت بلاد مستاقلة ف 1979. هي داخلة ف بزاف د لمنضمات دولية بحال لأمم لمتحدة، لكونمويلت و الجماعة د لكاريبي.

## مصادر


تصنيف:بلدان د أمريكا الشمالية
تصنيف:دولة ݣزيرة
تصنيف:تأسيسات د 1979 ف أمريكا الشمالية
سطار أكاديمي

يسار|190px
**سطار أكاديمي** هو برنامج مسابقات تلفزيوني غنائي عالمي كايتدار كل عام و كايستمر عاداد د شّهورا. دارتو شركة اندمول لهولندية و كايتدار ف50 بلاد فالعالم.

الفكرة ديالو هي بلي تقدم للناس مواهب غنائية جديدة كايديرو تمارين و حصص يوميا و كاينميو القدرات ديالهم الفنية، و هادشي كايتم بطريقة تلفازة د لواقع. كاتبث حياة الطلاب فبلاصة وحدةلمدة 15 سيمانة. كاتدار ف سطار أكاديمي حفلات غنائية ستيعراضية سيمانية فواحد لمسرح كبير قدام مياوات ديال لمشجعين و كاتذاع مباشرة كل سيمانة.

أما بالنسبة ل طلاب فا ليهم قناة خاصة كاتبت لبلاصة اللي هما ساكنين فيها 24 ساعة على 24 و حتى كاينين يوميات بمتابة خبار ل داكشي اللي كايطرا معاهم يوميا. كل سيمانة كايخرج من بينهم واحد الطالب على حساب تصويت الجمهور ل لمترشحين، و اللي وصل حتى للخر و خدا اعلى تصويت للجمهور هو اللي كايربح.

## مصادر


تصنيف:مسابقة د لموسيقا
ستانلي كوبريك

**سطانلي كوبريك** (26 يونيو 1928 - 7 مارس 1999) هو واحد المخرج ميريكاني دار بزاف د الفيلمات اللي بقاو فالتاريخ ديال السينيما بحال 2001: ؤديسيا د لفضاء و الليمونة لماكينة.

كوبريك تربى ف برونكس, نيويورك سيتي، و درس ف مدرسة ويليام هوارد تافت العليا من 1941 ل 1945. جاب معدلات عادية ولكن بان عندو هتيمام قوي ب لأداب، التصوير، و السينما من صغرو، و علم راسو جميع جوانب إنتاج و إخراج الأفلام بعد ما تخرج من المدرسة العليا. بعد ما خدم ك مصور ل مجلة Look ف عوام 1940 و 1950، بدا كيصور أفلام قصيرة بتكلفة مينيمالية و صور أول فيلم هوليوودي كبير ديالو, The Killing (لقتيلة), من إنتاج د United Artists ف 1956. مورا هادشي جاوه جوج د لمشاركات مع كيرك دوݣلاس: فيلم لحرب Paths of Glory (الطرقان د المجد) ف 1957 و لملحمة التاريخية Spartacus (سپارطاكوس) ف 1960.

## مصادر


تصنيف:سينيما
تصنيف:بيوغرافيا د رجال
تصنيف:زيادة 1928
تصنيف:وفيات 1999
تصنيف:مقالات تدارو ب لمعاونة ديال شاط جي پي تي
سري لانكا

**سري لانكا** ولاّ **سريلانكا** (بالتاميل: இலங்கை - بالسينهالا: ශ්‍රී ලංකාව)، رسميا **لجمهورية الديموقراطية لإشتراكية د سري لانكا**، هي بلاد جزيرة جات ف الشمال د لمحيط لهندي ف لجنوب د آسيا. أقرب لبلدان ليها هي لهند، اللي جات 31 كم ف الشمال ديالها، و لمالديڤ، اللي جات ف لجنوب لغربي ديالها. من 1948 ل 1972، كانت لبلاد سميتها سيلان.

لبلاصة اللي فيها سري لانكا عندها تاريخ مكتوب قديم فايت 3000 عام. بزاف د لكتوبا اللوالا د لبودية تكتبو فيها. لمنطقة حكموها بزاف د لملوك محليين، تال لقرن 16 فين ستعمراتها لبرتغال، و من بعد عطاتها لهولاندا. ف 1815 ستعمرات بريطانيا لمنطقة، و بقات فيها تال 1948، اللي هو لعام اللي ستاقلات فيه رسميا لجمهورية د سيلان. ف 1972 بدلات السمية ل سري لانكا، و ف 1983 بدات فيها حرب أهلية مابين مجموعات نفصالية و لعسكر سالات ف 2009.

تيسكنو ف سري لانكا تقريبا 22 مليون د الناس و اللغات الرسمية ديالها هي التاميل و السينهالا. لبلاد عندها جوج عواصم: 	سري جاياواردنپورا كوتي (لعاصمة لإدارية) و كولومبو (لعاصمة التنفيدية و لقضائية). السكان د لبلاد مخلطين و فيهم لبوديين (لبودية هي الدين الرسمي د لبلاد) و لهندوس و لمسلمين و لمسيحيين. لإقتصاد د لبلاد معروف بالتصدير د منتوجات بحال آتاي و لقهوة و لكاواتشو. سري لانكا داخلة ف بزاف د لمنضمات الدولية بحال لأمم لمتحدة و لكومنويلت و لحركة د عدم لإنحياز.

## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:دولة ݣزيرة
سطات

**سطات** مدينة مغريبية و جماعة ترابية حضرية كاينة ف إقليم سطات، جهة دّار لبيضا سطات، ساكنين فيها 141637 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 22,4%
* نسبة سّكان لّي قاريين فوق الليسي (ليسي و جامعة): 27,5%

## قتيصاد
* نسبة نّاس نّشيطين (لّي يقدرو يخدمو): 48,6%
* نسبة لبطالة (نّاس لّي ما خدامينش و تايقلبو على خدمة): 21,3%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 21,5%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):43,4%

## مصادر

تصنيف:جهة الدار البيضاء سطات
تصنيف:مدون د لمغريب
تصنيف:بلايص مسكونين ف إقليم سطات
سعاد صابر

**سعـاد صابر** هي واحد لممثلة مغريبية خلاقت ف لحي لمحمدي  ف دارلبيضا عام 1950، من بين لفنانات لي بينو لوجود ديالهم ف لمغريب، مثلاث فبزاف دلأفلام ؤمسلسلات مغريبية.

## لمسيرة لفنية ديالها
تولدات فمدينة الدار البيضا عام 1950، بانت لموهبة عند سعاد صابر فعمر صغير بزاف، دخلات للثمثيل مباشرة من بعدما تزوجات ؤهي بنت طمنطاعش رعام ؤلي كان ساعدها بزاف كان هو الزوج ديالها، ؤقدرات تثبث ذاتها ؤتبين راسها فواحد الزمن لي كان الثمثيل ممنوع على النسا. ؤقدرت تحقق مكانة كبيرة فلمغرب، ؤتكسب حب لجمهور المغربي،  بالأدوار  لي كتعطي قيمة للمرأة المغربية 

## لخدمة ديالها

## مصادر

تصنيف:بيوغرافيا د نسا
تصنيف:مومتيلات د تلفازة مغريبيات
تصنيف:مومتيلات د لأفلام مغريبيات
تصنيف:زيادة 1950
تصنيف:ناس تزادو ف الدار البيضا
تصنيف:مقالات فيها مصدر و علاين 3000 بايت
سعادة (عمالة مراكش)

**سعادة** جماعة ترابية قروية كاينة ف عمالة مراكش، جهة مراكش آسفي، ساكنين فيها 67085 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 31,5%
* نسبة سّكان لّي قاريين فوق الليسي (ليسي و جامعة): 8,6%
## إقتصاد
* نسبة نّاس نّشيطين (لّي يقدرو يخدمو): 48,5%
* نسبة لبطالة (نّاس لّي ما خدامينش و تايقلبو على خدمة): 11,7%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 3,2%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):55,6%
## مصادر

تصنيف:جهة مراكش آسفي
تصنيف:جماعة قروية ف عمالة مراكش
سعد الدين العتماني

**سعد الدين العتماني**، تزاد نهار 16 يناير 1956 فإينزݣان، كان رئيس لحوكومة ؤ سياسي ؤطبيب نفسي مغريبي.

## حياتو
سعد الدين لعتماني كان لامين لعام ديال حيزب لعدالة ؤ تّنمية ما بين 1 يوليوز 2004 ؤ 20 يوليوز 2008، ؤ عاوتاني ما بين 10 دجنبر 2017 تال 9 شتنبر 2021.
كان وزير ديال الخارجية ف لحوكومة ديال بنكيران مابين 2012–2013. ولا رئيس ديال لحوكومة نهار 17 مارس 2017، تال شتنبر 2021.

## مصادر

تصنيف:وزير أول مغريبي
تصنيف:زيادة 1956
تصنيف:بيوغرافيا د رجال
تصنيف:وزير مغريبي
تصنيف:ناس حيين
تصنيف:كتاتبيا مغاربا د لقرن 20
تصنيف:ناس تزادو ف إينزݣان
تصنيف:ناس د أݣادير
تصنيف:حيزب لعدالة ؤ تنمية (لمغريب)
سعيد أشتوك

**سعيد أشتوك** أولا **سعيد بيزران** (1925 - 7 شتنبر 1989) هوا مغني وشاعر أمازيغي مغريبي من سوس تيغني بالشلحة وكيخدًم الآلة ديال الرباب و لوطار.

## حياتو
تولد سعيد أشتوك عام 1925 فدوار بيزوران فسيدي بوسحاب. كانت سميتو د بصًح هي محمد بيزران وخدا سميت أشتوك حيث جا من اشتوكة آيت باها.

بدا تيغني عام 1958 ف الفرقة ديال الرايس حماد أمنتاك قبل مايدير فرقتو لي كانت فيها رقية الدمسيرية و فاطمة تبعمرانت.

كان سعيد أشتوك تيغني علا لقضايا الإنسانية و الإجتماعية والوطنية و سجل الأغاني ديالو ف الكاسيطات و سافر ف المغرب و الخارج.

## شوف حتا
* رقية الدمسيرية
* فاطمة تبعمرانت

## مصادر

تصنيف:زيادة 1925
تصنيف:بيوغرافيا د رجال
تصنيف:مغني بتاشلحيت
تصنيف:وفيات 1989
تصنيف:شاعير مغريبي
تصنيف:ناس تزادو ف سيدي بوسحاب
تصنيف:ناس توفاو ف الرباط
سطوكهولم

**سطوكهولم** (بالسويدية: Stockholm) هي لعاصمة د السويد وأكبر مدينة فيها و ف سكانديناڤيا كاملة. تيسكنو فيها تقريبا مليون واحد.

سطوكهولم هي لعاصمة الثقافية و لإعلامية والسياسية و لإقتصادية دالسويد، وفيها لمقر د لبرلمان د السويد و ديال ݣاع لوزارات، وحتا لقصر د لملك كارل ݣوسطاڤ. جات لمدينة ف الشرق د لبلاد على لبحر د لبلطيق، وفيها مرسى وثلاثة د لمطارات.

وقعو بزاف د لأحداث لعالمية ف سطوكهولم، و خلاّوها مشهورة ف لعالم، بحال لألعاب لأولامپية د 1912، و النهاية د كاس لعالم د لكورة د 1958.

## تصاور د سطوكهولم

Stockholm-244-Schiffstour-Noerr Maelarstrand-2005-gje.jpg
Stockholm-08-vom Rathausturm-1975-gje.jpg
Stockholm-254-Schiffstour-Anlegestelle-2005-gje.jpg
Stockholm-312-Stortorget-2005-gje.jpg
Stockholm-374-Skeppsbron-2005-gje.jpg
Stockholm-408-Sergelstorg-2005-gje.jpg
Stockholm-468-Blasieholmshammen-2005-gje.jpg
Stockholm-522-Strandvaegen-2005-gje.jpg
Stockholm-576-Saluhall innen-2005-gje.jpg


## شوف حتا
* السيت د المدينة د سطوكهولم

## مصادر


تصنيف:مدون د السويد
تصنيف:عواصم ديال بلدان
سعيد بلقاضي

**سعيد بلقاضي** (تولد ف 1980 ف طنجة) هو فنان مغريبي د لمديح والسماع ولآلة.

## حياتو
تولد سعيد بلقاضي ف طنجة ف 1980 و كبر فيها. من صغرو وهو داخل ف لجو د الفن الصوفي، حيت كان جدو ديما كيديه للزاوية الدرقاوية، و تما فين تعلم أصول فن السماع و لموسيقا لأندلوسية و لقصايد ديالها. ف 1993 دخل مع لمجموعة د "أبناء لبوغاز" و كان هو لمنشد ديالها و ف نقس لوقت كيلعب لعود.

ف 2002، أسس سعيد بلقاضي لمجموعة ديالو اللي كانت على سميتو، و شارك معاها فبزاف د لحفلات و لمهرجانات ف بزاف د لبلدان د لعالم.

## مصادر

تصنيف:مغني مغريبي
تصنيف:لموسيقا الصوفية
تصنيف:بيوغرافيا د رجال
تصنيف:زيادة 1980
تصنيف:ناس تزادو ف طانجا
سعيد زدوق

**سعيد زدوق** (خلاق ف رّباط ف 1954) صحافي رياضي مغريبي. هو من أقدم و أشهر صّحافيين رّياضيين لمغاربة و تّشهر ببرامج *العالم رياضي* و *سمر رياضي*.

## حياتو
زدوق ولد حي توارݣة ف رّباط. فاش كان ف لّيسي دفع ل مدرسة لمعلمين و ف نفس لوقت ل واحد لكونكور د تقني ف لإذاعة و تّلفزة لمغريبية (لإتم) و تقبل فيهوم بجوج، و ختار يخدم ف تّلفزة غير حيت كانت قريبة ل دّار ديالو ف توارݣة.

هاكدا خدم سعيد تيكنيسيان ف لإتم ف 1975 ومن بعد ما شد لباك كمل قرايتو ف لجامعة د محمد لخامس (خدا ليسونص د لحقوق ف 1979) و ختار يخدم ف لمصلحة د رّياضة، ومن بين نّاس لّي عاونوه باش يندمج ف لخدمة كانو صحفيين كبار بحال عبد المجيد زهيد و الحسين الحياني.

أول ماتش علق عليه زدوق كان ف لقاهرة بين لمغريب و مصر ف 1982 ف إقصائيات كاس لعالم، و هاكدا بدات لمسيرة ديالو ديال معلق رئيسي د لماتشات د لمنتخب ف تّمانينات و تّسعينات و رتابط صّوت ديالو عند لمغاربة ب أحدات مهمة بحال ألعاب البحر المتوسط ف 1983 و كيسان لعالم 86، 94 و 98 و كيسان إفريقيا للأمم و سيرتو لّي تنظمات ف لمغريب ف 1988.

زيادة على تّعليق، رتابطات سميت زدوق ب لبرنامج تّاريخي د تّلفزة لمغريبية "العالم الرياضي" و لّي بداه هو و محمد لحمر ف 1979 و بقا تا يقدمو تا ل 2006.

من بعد ما خرج تقاعد نسبي، بقا كايقدم برنامج "سمر رياضي" لّي كايعرض فيه على رياضيين قدام ماركاو تّاريخ رّياضي لمغريبي.

من 2017 خدم معا راديو پلوس و عندو فيها برامج رياضية و حوارية مع رّياضيين و لجماهير.

## شوف حتا

* حسن الحريري

## مصادر

تصنيف:زيادة 1954
تصنيف:ناس قراو ف جاميعة محمد لخاميس
تصنيف:صحفي رياضي مغريبي
تصنيف:بيوغرافيا د رجال
تصنيف:ناس تزادو ف الرباط
تصنيف:مقالات فيها مصدر و 3000 بايت
سعيد شيبا

**سعيد شيبا** (خلاق ف رّباط ف 28 شتنبر 1970) كوايري مغريبي دولي كان كايلعب ف لوسط. بدا لكاريير ديالو ف لفتح رّباطي و لعب برّا ف بزاف ديال لبوطولات (سّعودية، سپانيا، فرانسا...). كان من لّعايبيا لمهمين ف لوسط د لمغريب ف لّخر ديال تّسعينات و شارك مع لمونتاخاب ف كاس لعالم 1998. سعيد شيبا من لّعايبيا لقلال لّي كان كايوازي بين لكورة و لقراية لجاميعية ديالو ومن بعد ما سالا لكورة كمل تّكوين ديالو و خدم ف تّدريب و تّحليل رّياضي مع قنوات رياضية مغريبية و خليجية.

سعيد شيبا دابا كيدرّب لمنتخب د لمغريب د كورة د قل من 17 عام.

## لكاريير ديالو
ف مارس 2001، سلفاتو لفرقة د نانسي ل لفرقة نڭليزية مادرويل حتال لخر د لموسم. ف أول ماتش ليه، لعب ضد رانجرز ؤ عطا پاص د لبيت من كوفرة ف دقيقة تانية؛ ف هاد لماتش تعرض شيبا ل ضربة قوية من لعاب بوب مالكوم لي زطم عليه فوجهو ؤ هو طايح ف لرض، ؤماخدا حتا إندار بسباب هاد لفعلة.

### كا لعّاب

* ماتشات: 43
* أول ماتش دولي: 28 يوليوز 1991 ضد لكوط ديڤوار
* أول بيت دولي: 18 مارس 1992 ضد ميريكان
* عدد لبيوتا: 6
* مشاركة وحدة ف كاس لعالم: 1998
* 2 لمشاركات ف كاس إفريقيا للأمم: 1998، 2000

### كا مودريب

* 2023: لفينال د كاس إفريقيا د قل من 17 عام

## إحصائيات
هاد طابلو كيعطي لإحصائيات د لكاريير د تدريب د سعيد شيبا *(حتال 5 يوليوز 2021)*.

## مصادر

تصنيف:كوايري مغريبي
تصنيف:بيوغرافيا د رجال
تصنيف:زيادة 1970
تصنيف:ناس حيين
تصنيف:مدريب مغريبي
تصنيف:ناس تزادو ف الدار البيضا
تصنيف:مقالات فيها مصدر و 3000 بايت
تصنيف:مدريب ديال أولمپيك أسفي
سعيدة المنبهي

**سعيدة المنبهي** (مراكش، شتنبر 1952 - الدار لبيضا، 11 دجنبر 1977) كانت شاعرة ومناضلة ماركسية مغريبية، ماتت من بعد 36 يوم د لإضراب على لماكلة فلحبس، وكانت هي أول مرأة مغريبية اللي ماتت مورا إضراب على الطعام فإطار النضال.

## حياتها
تولدات سعيدة المنبهي ف مراكش ف 1952، وكبرات فيها. خدات لباك ديالها ف 1971 ف ليسي أبو العباس السبتي ومن بعد مشات ل كلية لآداب فالرباط باش تكمل قرايتها. خدات الإجازة ف لينݣليزية ومن بعد دخلات لمركز التربية والتكوين حتا ولاًت أستاذة ديال النݣليزية ؤلا لفرانساوية فلإعدادي.

دخلات للنضال وقت قرايتها و كانت عضو نشيط ف *الإتحاد الوطني لطلبة المغرب*, و موراها دخلات للحركة ديال *إلى الأمام*، اللي كانت حركة ماركسية لينينية. نهار 16 يناير 1976، غادي تًخطف هي و 3 د لمناضلات آخرات، و غادي يتعدبو 3 شهور ف لمعتقل السري ديال درب مولاي الشريف ف الدار لبيضا. من مورا داكشي غادي يتحكم عليها هي و اللي معاها ف لمجموعة ب 5 سنين ل كل واحد.

ف 8 نونبر 1977، غادي تبدا هي و الرفاق ديالها إضراب لامحدود على الطعام باش تعتارف بيهم الدولة معتقلين سياسيين و باش يقادولهم ليهم لحالة اللي كانو عايشين فيها. مورا 34 نهار د لإضراب، غادي تسخف سعيدة و آتمشي للصبيطار حتا غادي تتوفا تما نهار 11 دجنبر 1977.

## مصادر

تصنيف:زيادة 1952
تصنيف:وفيات 1977
تصنيف:ناس قراو ف جاميعة محمد لخاميس
تصنيف:شاعيرة مغريبية
تصنيف:السياسة د لمغريب
تصنيف:بيوغرافيا د نسا
تصنيف:مقالات فيها مصدر و 3000 بايت
تصنيف:ناس تزادو ف مراكش
تصنيف:ناس توفاو ف الدار البيضا
سكوطلاندا

**سكوطلاندا** (بلينݣليزية: Scotland) هي بلاد داخلة مع لمملكة لمتحدة. جات ف الشمال د بريطانيا، تاتحدّها من لجنوب لينݣليز، من الشرق لبحر د الشمال، و من الشمال و لغرب لمحيط لأطلسي. سكوطلاندا هي تاني أكبر بلاد ف لمملكة لمتحدة، فيها كتر من 790 جزيرة، مقسومين على 32 إقليم. لأغلبية د الناس تيسكنو ف لوسط د لبلاد.

سكوطلاندا كانت بلاد مستاقلة من لعصور لوسطى حتال 1 ماي 1707، اللي دخلو فيه لمملكات د لينݣليز و سكوطلاندا ف مملكة وحدا هي بريطانيا لكبيرة. ف 2014، تدار استفتاء على واش تبقا داخلة مع لمملكة لمتحدة ولا تخرج، و صوّتو لأغلبية باش يبقاو.

تيسكنو ف سكوطلاندا تقريبا 5.5 مليون د الناس، لعاصمة ديالها هي إدينبرا، و أكبر مدينة فيها هي ݣلاسݣو. اللغات اللي معتارفين بيها ف لبلاد هوما لينݣليزية و السكوطلاندية و لݣايلية السكوطلاندية. لفلوس اللي كاتخدّم هي لپّاوند. سكوطلاندا عندها من 1999 برلمان ديالها فيه 129 بلاصة، و عندها تا حكومة محلية. 59 بلاصة ف لبرلمان ديال لمملكة لمتحدة محسوبين على سكوطلاندا.

## مصادر


تصنيف:بلدان د ؤروپا
تصنيف:بريطانيا لعضيمة
تصنيف:دولة ݣزيرة
سكينة الصفدي

**سكينة الصفدي** (خلاقت ف دّار لبيضا ف 1952 - توفات ف 20 ماي 2022 ف حد سوالم) مغنية مغريبية كانت من لأعضاء لمؤسسين د مجموعة جيل جيلالة و هي أول صوت نسوي بان ف لمجال د لمجموعات "لغيوانية".

سكينة الصفدي كانت مجوجة ب لفنان مصطفى أهباض.

## حياتها
سكينة كبرات ف كازا و تيتمات من مها و هي صغيرة (كانت عندها 11 عام) و رباها خالها. سكينة كانت نشيطة بزاف ف صغرها و كانت كاتدير لمسرح و كاتلعب لكورة و كان لأب جيݣو قتارح عليها تكوّن فرقة د لكورة نسوية.

دّخلة د سكينة ل لعالم لفني جات من لمسرح بحيت مارساتو بين 1964 و 1970 و متلات مسرحيات غنائية تراتية معا سميات كبيرة بحال نعيمة لمشرقي و حبيبة لمذكوري و شّعيبية لعذراوي، و زيد عليهوم بوجميع و لعربي باطما لّي كانو ف ديك لفترة كايفكرو يشكلو مجموعة ناس لغيوان.

سكينة الصفدي كانت لفنانة لوحيدة لي شاركات ف لمسيرة لخضرا ف 1975، ؤ غنات موراها غنية على هاد لحادات ب عنوان "لعيون عينيا".

سكينة كانت من لمؤسسين ديال جيل جيلالة ب لقيادة د حميد الزوغي لّي كان مور لفكرة د تّأسيس و كانت سكينة مع محمود السعدي و محمد الدرهم و مولاي الطاهر الأصبهاني هوما لأعضاء لّوالا د لمجموعة.

## مصادر

تصنيف:زيادة 1952
تصنيف:بيوغرافيا د نسا
تصنيف:مغنية مغريبية
تصنيف:وفيات 2022
تصنيف:مقالات فيها مصدر و 3000 بايت
تصنيف:ناس تزادو ف الدار البيضا
سعيد حجي

تصغير|يسار|250px|<P ALIGN=center>تصويرة د سعيد حجي (ݣالس) مع خوتو وعبد الهادي زنيبر.</p>

**سعيد حجي** (سلا، 29 فبراير 1912 - 2 مارس 1942) كان مفكر ؤ صحافي مغريبي، تعرف ب لي هو لًلول د صّحفيين لمغاربا، ؤ أول واحد كيبدا "صّحافة لوطنية" فلوقت د ليستيعمار لفرانساوي للمغريب.

## حياتو
تولد سعيد حجي ف سلا نهار 29 فبراير 1912، شهر قبل ما يتستعمر لمغريب، ؤ كان هو صّغير ف خوتو. ف 1923 أسس جمعية لوداد مع صحابو، ؤ كانو كيخرجو بيها جورنالات كل سيمانة تينتاقدو فيها ليستسعمار لفرانساوي.

ف 1930 صيفط سعيد وخاه برية ل محمد بن عبد لكريم لخطابي تيشجعوه فيها، ولكن لفرانسيس ماخلاُوهاش توصل.

ف 1937 أسس سعيد مطبعة سميتها "مطبعة لمغريب" و كانت تاتخرج الجورنال د "لمغريب" من سلا تلاتة د لمرات ف السيمانة. من موراها ولات تاتخرج ف الرباط و عندها أعداد كل نهار.

مات سعيد حجي و هو صغير (ف عمر 30 عام) نهار 2 مارس 1942 بسباب مرض خطير اللي مابراش منو.

## شوف تا
* موقع على سعيد حجي بلعربية

## مصادر

تصنيف:زيادة 1912
تصنيف:وفيات 1942
تصنيف:سياسي مغريبي
تصنيف:صحافي مغريبي
تصنيف:ناس تزادو ف سلا
تصنيف:ناس د سلا
تصنيف:مقالات فيها مصدر و 3000 بايت
تصنيف:كتاتبيا مغاربا د لقرن 20
سلا

**سلا** (ب لأمازيغية : **ⵙⵍⴰ**) هي واحد لمدينة ف شمال لغربي د لمغريب ؤ تاطًل على لمحيط لأطلسي. هي لعاصمة د لعمالة د سلا، ؤ مفارقها على رباط لواد د بورݣراݣ. على حساب لإحصاء د 2014، كيسكن فسلا تقريبا مليون ديال بنادم. سلا فيها جوج د لمحطات ديال تران ؤ جوج خطوط د طرامواي، ؤ مطار دولي.

## تاريخ
ماكاينش معلومات محددة ؤ دقيقة على شكون أسس لمدينة د سلا، ولكن بزاف د لمصادر تاتقول باللي لفينيقيين ختارو لبلاصة لي فيها سلا ؤ رباط ؤ دارو فيها مرسى د لبيع ؤ شرا. نّاس لي كانو ساكنين ف ديك لبلاصة كانو أمازيغ. ف لقرن لّول بعد لميلاد، أسسو رّومان فنفس لبلاصة واحد لمستوطنة سمًاوها "لمستوطنة د سلا" (ب للاتينية **Sala Colonia** سالا كولونيا)، هاد لمستوطنة كان عندها مرسى مروًج. مازال كاين آثار عليها: هي لمدينة لأثرية ديال شالة (ب لأمازيغية : ⵛⴰⵍⵍⴰ) لي تابعة دابا إداريا للرباط.
ملًي جا لإسلام للمغرب، كانت لبلاصة لي فيها سلا مامسكوناش، ومن بعد ما بداو الدول تيتأسسو فلمغريب كانت ديك لمنطقة فيها حروب حيث جات على لحدود ديال فين كانو مدابزين لأدارسة مع برغواطة.

فعام 1030، دولة لأمازيغية ديال بني يفرن غادي تأسس لمدينة د سلا لي كنعرفو دابا، ؤ غايردًوها هي لعاصمة ديالهم. ف 1145، غادي يدخلو لموحدين لسلا ؤ غادي تولي تابعة ليهم، ؤ فهاداك لوقت فين أيتًبنا جامع لكبير د سلا.

فلعام 1627، غادي يتحالفو ناس ديال سلا ؤ رباط وغادي يأسسو دولة مستقلة ديالهم لي كانت سميتها "*[[لجمهورية د بورݣراݣ]]*", وكانت لعاصمة ديالها هي لقصبة د لوداية. غادي تبقا لجمهوية د بورݣراݣ مستقلة 41 عام، حتال 1688، ملًي غادي تدخل الدولة لعلوية لسلا.

## ناس معروفين من سلا
* سيدي بن عاشر
* عبد الله بن حسون
* حمد بن خالد الناصري
* علي زنيبر
* حمد معنينو
* بوبكر القادري
* المهدي بنعبود
* عبدالرحيم بوعبيد
* لحسين السلاوي
* محمد الجم
* عبد الله الطايع
* لݣناوي

## التصاور
*
* لݣناوي

## التصاور

File:Salé from the Plateforme du Sémaphore (Kasbah des Oudais) (5509116076).jpg|لمدينة لقديمة د سلا
File:سور سلا قرب باب بوحاجة.jpg|طرف من السًور د سلا


## مصادر


تصنيف:جهة الرباط سلا القنيطرة
تصنيف:مدون د لمغريب
تصنيف:مقالات فيها مصدر و 3000 بايت
سلام أمزيان

**محمد لحاج سلام أمزيان** (تولد ف 1925 فآيت بوخلف نواحي لحسيمة - مات ف 9 شتنبر 1995 فهولاندا) كان مناضل مغريبي من الريف واتًعرف حيث هو اللي كان الشاف ديال لينتيفاضة د الريف ف 1958–1959.

## حياتو
تولد سلًام أمزيان ف 1925 فدوار بني بوخلف اللي تابع للقبيلة د بني ورياغل ف الريف. قرا فاللول فلمسيد ومن بعد كمًل فلمعهد لأصيل (ثانوية الإمام مالك) د لحسيمة. رحل من بعد لفاس وقرا فلجامعة د لقرويين، وخدا *شهادة العالمية*. ملًي تخرًج ولاً موعلًيم وقرا فبزاف د لبلايص منها قرية بامحمد، طنجة وتطوان.

ملًي كان سلاًم أمزيان تيقرا فلقرويين, ولاً متبع السياسة ودخل مع لمناضلين اللي طالبو بليستيقلال د لمغريب. دخل من ديك الساعة لحزب الشورى و الإستقلال. ف 1955، دخل مع جيش التحرير، وكان تينسًق مابين الخطابي ولعسكر ديالو اللي بقاو فالرًيف. ف 1956، ملًي استاقل لمغريب، مابغاوش الناس دجيش التحرير يحطًو السلاح حيث ماكانش لمغريب كلو مستاقل وبغاو يحرروه كلًو. الدولة ماكانتش متافقة معاهم وتقبطو بزاف د ناس جيش التحرير فلحبس, منهم سلام أمزيان، اللي دوز عاماين د لحبس مابين لحسيمة والرباط وقنيطرة.

ف 1958, غادي تبدا لينتيفاضة ديال الريف, اللي وقعات حيث الناس سخطو على التهميش اللي كان فلمنطقة ديالهم، وبداو تيظاهرو. الدولة ماتجاوباتش مع هاد لمطالب وبقات لحݣرة والتهميش، وهوما يهزو لمحتجين السلاح. سلام أمزيان كان هو الشاف ديالهم وكان تيعطيهم التعليمات ديال كيفاش يحاربو حرب لعصابات. تحامات الدولة مع حزب لإستقلال وهرًسو هاد لحركة وتقتلو بزاف د الناس. فمارس 1959 هرب أمزيان لمليلية وموراها مشا عاش فمصر والجزائر ولعراق. ف 1994 مشا لهولندا باش يتداوا وبقا تما تا مات ف 1995. تدفن سلًام أمزيان نهار 16 شتنبر 1995 فالدوار ديالو، آيت بوخالف.

## مصادر

تصنيف:زيادة 1925
تصنيف:وفيات 1995
تصنيف:سياسي مغريبي
تصنيف:بيوغرافيا د رجال
تصنيف:مقالات فيها مصدر و 3000 بايت
تصنيف:ريافة
سليمة الزياني

**سليمة الزياني** (بالريفية: ⵙⴰⵍⵉⵎⴰ ⵣⵉⵢⴰⵏⵉ) (تولدات ف 1994 ف لحسيمة)، لمعروفة ب سميت سيليا هي مغنية و فنانة مسرحية مغربية، و وحدا من النشطاء د لحراك د الريف. تاتغني سيليا لموسيقى الثراتية د الريف.
## حياتها
تولدات سليمة ف 1994 ف لحسيمة و كبرات فيها. من مورا ماخدات لباك مشات للجامعة د محمد اللول ف وجدة و قرات فيها الدراسات لأمازيغية. ف نفس لوقت بدات ف لغنا و لمسرح و تعرفات محلًيا ف الريف ب لغنا د لأغاني التقليدية د لمنطقة.

ف 2016 دخلات سيليا ف لحراك د الريف اللي كان تيطالب ب التنمية لإجتماعية و ليقتيصادية د لمنطقة. نهار 4 يونيو 2017، تعتاقلات و حققات معاها لفرقة لوطنية ف الدار لبيضا. نهار 29 يوليوز، من مورا شهراين تقريبا ف لحبس، خرجات سيليا بعفو ملكي.
## مصادر

تصنيف:سياسة
تصنيف:لمغريب
تصنيف:مغنية بالريفية
تصنيف:زيادة 1994
تصنيف:ناس حيين
تصنيف:ناس تزادو ف لحسيمة
تصنيف:مقالات فيها مصدر و علاين 3000 بايت
تصنيف:ناشطين مغاربا د حقوق بنادم
سميمو

**سميمو** جماعة ترابية قروية كاينة ف إقليم الصويرة، جهة مراكش آسفي، ساكنين فيها 8026 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 45,2%
* نسبة سّكان لّي قاريين فوق الليسي (ليسي و جامعة): 6,8%
## إقتصاد
* نسبة نّاس نّشيطين (لّي يقدرو يخدمو): 40,7%
* نسبة لبطالة (نّاس لّي ما خدامينش و تايقلبو على خدمة): 12,2%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 8,6%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):59,1%
## مصادر

تصنيف:جهة مراكش آسفي
تصنيف:جماعة قروية ف إقليم الصويرة
تصنيف:بلايص مسكونين ف إقليم الصويرة
سناء مرحاتي

**سناء مرحاتي**، تزادت ف 10 مارس 1984 ف صفرو، هي مغنية مغريبية تتغني لملحون و لموسيقى لغرناطية و ڭناوة.

## حياتها
تزادت سناء ف وسط عائلة تتبغي لفن، ونصحها لواليد ديالها باش تتخصص ف لملحون. حفل لولاني لي غنات فيه كان ف مدينة الجديدة ف عام 1999. سناء من لعيالات لوالا لي تخصصو ف لملحون لي كانو غير الرجال تيغنيوه، وعندها بزاف د لقصايد خاصة بها بحال قصيدة "الأم". سناء عندها وسام مكافأة من درجة ضابط.

## مصادر

تصنيف:بيوغرافيا د نسا
تصنيف:مغنية مغريبية
تصنيف:لموسيقا لأندلسية
تصنيف:لملحون
تصنيف:زيادة 1984
تصنيف:ناس تزادو ف صفرو
سوريا

**سوريا**، ولا **سورية** (رسميا: **لجمهورية لعربية السورية**) هي بلاد جات ف لغرب د آسيا. تايحدها لبحر لبيض لمتوسط من لغرب، لبنان من لجنوب لغربي، تركيا من الشمال، لعراق من الشرق، و لأردن و فلسطين من لجنوب. سوريا بلاد متنوعة فيها السهول والجبال و الصحرا، و مقسومة على 14 محافضة. و لكن دابا سوريا تفتقر الى رئيس جمهورية بعدما هرب بشار الاسد لوجهة تاحد ما عارفها لدابا.

سوريا من لبلدان اللوالا ف لعالم اللي بدات فيها لحضارة، و كاتسما هي و لعراق ب "لمهد ديال لإنسانية". بزاف د لمدونا اللي فيها بحال دمشق و حلب محسوبين من أقدم لمدون ف لعالم، اللي باقين مسكنونين تال دابا. دازو من سوريا بزاف د لحضارات بحال لأراميين و الرومان و لبيزانطيين و لأمويين و لعباسيين و لعتمانيين. ف 8 مارس 1920 علنات سوريا على لإستقلال ديالها و لكن ستعمراتها فرانسا ف نفس لعام، و بقات فيها تال 1946، اللي هو التاريخ الرسمي ديال لإستقلال ديال سوريا.

سوريا عندها تاريخ طويل و غني، و فيها بزاف د المعالم التاريخية و الأثرية اللي كاتعكس الحضارات اللي دازت منها. من بين هاد المعالم كاين الجامع الأموي ف دمشق، اللي هو واحد من أقدم و أهم المساجد ف لعالم الإسلامي. و كاين زادة قلعة حلب اللي كاتعتبر من أقدم و أكبر القلاع ف لعالم.

ف المجال الثقافي، سوريا معروفة بالفن و الأدب و الموسيقى. بزاف د الشعراء و الكتاب السوريين عندهم شهرة عالمية، بحال نزار قباني اللي معروف بشعره الرومانسي و السياسي. و كاين زادة الموسيقى التقليدية السورية اللي كاتعكس تنوع الثقافات و الأعراق اللي كاينة ف البلاد.

ف المجال الاقتصادي، سوريا كانت تعتمد بزاف على الفلاحة و الصناعة و التجارة. و لكن بسباب الحرب الأهلية، الإقتصاد السوري تضرر بزاف، و بزاف د الناس فقدو خدمتهوم و ولاو يعيشو ف ظروف صعيبة. و لكن كاين محاولات ديال إعادة الإعمار و تحسين الوضع الإقتصادي ف البلاد.

تسيكنو ف سوريا تقريبا 17.5 مليون د الناس، و لعاصمة ديالها هي ديمشق. اللغة الرسمية د لبلاد هي لعربية، و كاين أقلية ف الشمال كيهضرو لكردية. لفلوس اللي كاتخدّم هي الليرة السورية. السكان ديال سوريا مخلطين و فيهم لمسلمين (السنة و الشيعة)، لمسيحيين، الدروز و ليزيديين. من 2011 دخلات لبلاد ف أزمة كانت بدات بمحاولة ديال التورة ديال الناس، و اللي ولات مبعد حرب أهلية ماتو فيها تال دابا كتر من نص مليون ديال الناس، و 5 دلمليون اللي ولاو لاجئين ف لعالم كامل. بسباب هاد لأزمة، ما بقاتش سوريا ف بزاف د لمنضمات الدولية اللي كانت داخلة فيها، بحال لجامعة د الدول لعربية لي طردوها و منضمة التعاون لإسلامي و لإتحاد للمتوسط.

و ف 8 دجنبر 2024 تعلن على سقوط النظام السوري ديال بشار الأسد بعدما هرب من البلاد لشي وجهة مامحدداش. على حساب مصادر روسية، راه طلب اللجوء السياسي ف روسيا و مشى معا فاميلتو ل موسكو.

## مصادر


تصنيف:بلدان د أسيا
تصنيف:مقالات فيها مصدر و 3000 بايت
تصنيف:تأسيسات د 1946 ف أسيا
سورينام

**سورينام**، رسميا لجمهورية د سورينام (بلهولاندية: Republiek Suriname) هي بلاد جات ف الشمال الشرقي ديال أمريكا لجنوبية. تاتحدّها من الشرق ݣويانا لفرانساوية، من لغرب لجمهورية د ݣويانا، من لجنوب لبريزيل و من الشمال لمحيط لأطلسي. سورينام هي أصغر بلاد ف أمريكا لجنوبية من ناحية لمساحة و السكان بجوج. واخا جات ف أمريكا لجنوبية، سورينام محسوبة تقافيا مع لبلدان د لكاريبي، و داخلة معاهم عضو ف الجماعة لكاريبية.

أول لآتار ديال الناس اللي سكنو سورينام كانت 4000 عام قبل لميلاد، و كاين بزاف د لقبايل اللي محسوبين سكان أصليين بحال ل"أرواك" و ل"كاريب" و ل"وايانا". أول مرة وصلو لأوروپيين للمنطقة كانت ف لقرن 16، ملّي دخلوليها لهولانديين. ف لقرن 17، ستعمرات هولاندا رسميا لمنطقة و خدّماتها للزراعة د السكر و لبيع و الشرا د لعبيد. ف 1954، ولاّت سورينام طرف من لمملكة د هولاندا الجديدة، و لكن خرجات منها ف 25 نونبر 1975 و ولاّت من موراها بلاد مستاقلة معروفة بسميت جمهورية سورينام.

تيسكنو ف سورينام تقريبا 580.000 ديال الناس، و لعاصمة ديالها هي پاراماريبو. اللغة الرسمية ديالها هي لهولندية، و عاد كاين 8 د اللغات جهوية اللي معتارفا بيها الدولة. لفلوس اللي كاتخدّم ف لبلاد هي الدولار السورينامي. واخا ستاقلات من هولاندا، سورينام عندها علاقات كبيرة معاها لا من الناحية د لإقتصاد ولا من التقافة. بزاف د الناس لمعروفين ف هولاندا عندهم أصل من سورينام (بحال پاطريك كلويڤرت و إدݣار داڤيدس).

## مصادر


تصنيف:بلدان د أمريكا الجنوبية
تصنيف:مقالات فيها مصدر و 3000 بايت
تصنيف:تأسيسات د 1975 ف أمريكا الجنوبية
سويسرا

**سويسرا** (ب الألمانية: Schweiz; ب الفرونسي: Suisse; ب الطاليانية: Svizzera; ب الرومانشية: Svizra; ب الألمانية السويسرية: Schwiz) هي دولة صغيرة ف غرب أوروپا. السمية الرسمية ديال سويسرا هي Confoederatio Helvetica، هاد السمية ب اللاتينية و هي غالبا ما كتستعملش غير ف الوتائق الرسمية. سويسرا هي كونفدرالية مكونة من 26 ولاية صغيورة كتسمى كانطون (الجمع: كانطونات).

سويسرا معروفة ب الحياد ديالها. شي دولة كتكون محايدة مللي ما كتاخدش شي موقف بين الدول اللي متحاربين. سويسرا كانت محايدة من 1815. بزافت المنضمات الدولية كاينين ف سويسرا. الأمم المتحدة عندها مكتب رئيسي (و لكن ماشي مقر) ف جنيڤ. المنضمة السابقة ديال الأمم المتحدة اللي كانت كتسمى عصبة الأمم كان عندها المقر ديالها ف جنيڤ.

كاينين ربعة اللغات رسمية ف سويسرا: الألمانية، الفرونسي، الطاليانية، و الرومانشية. بعض الكانتونات وحتى القرى ݣاع كيهدرو فيهم ب جوجت اللغات، و أكبر كانتون من ناحية المساحة، ݣراوبوندن (ݣغيزون)، فيه تلاتة. تقريبا التلتين ديال السكان كيهدرو بالألمانية؛ الفرونسي كيهدرو بيها ف الغرب ديال البلاد، و الطاليانية كيهدرو بيها ف الكانتون ديال تيتشينو والرومانشية فشي بلايص ف ݣراوبوندن.

العاصمة ديال سويسرا هي بيرن. أكبر مدينة ف سويسرا هي زيوريخ.

ف الشمال ديال سويسرا كنتلاقاو ألمانيا. ف الشرق ديال سويسرا كنتلاقاو لوطريش و ليخطنشطاين. ف لجنوب ديال سويسرا كنتلاقاو الطاليان. ف لغرب ديال سويسرا كنتلاقاو فرانسا.
## نوطات

## مصادر


تصنيف:بلدان د ؤروپا
تصنيف:مقالات فيها مصدر و 3000 بايت
سنغافورة

**سنغافورة**، ولا صنغافورة، رسميا لجمهورية د سنغافورة (بلينݣليزية: Republic of Singapore - بلماليزية: Republik Singapura - بالشينوية: 新加坡共和国 - بالتاميل: சிங்கப்பூர் குடியரசு) هي بلاد-مدينة أرخبيل جات ف لجنوب الشرقي د آسيا. سنغافورة فيها جزيرة كبيرة و 63 جزيرة صغيرة، و هي وحدا من أصغر لبلدان ف لعالم. لبلدان اللي تيحدّوها هوما ماليزيا (بيناتهم مضيق جوهر)، و أندونيسيا (بيناتهم لمضيق د سنغافورة).

تأسسات سنغافورة كيما معروفة دابا ف 1819 من لبريطانيين اللي كانو كيبيعو و يشريو ف شرق آسيا. ستعمرات بريطانيا رسميا لمنطقة ف 1867، و دخلاتها مع لإمبراطورية ديالها. ف وسط لحرب لعالمية التانية، حتلاتها الجابون و لكن رجعات لبريطانيا ف 1942. ف 1959، ولاّ عندها لحكم الذاتي، و ف 1963 دخلات طرف ف لفيديرالية د ماليزيا. نهار 9 غشت 1965، ستاقلات رسميا و ولاّت هي لجمهورية د سنغافورة.

تيسكنو ف سنغافورة تقريبا 5.7 مليون د الناس، و هي لعاصيما ديال راسها (حيت هي مدينا بلاد). لبلاد عندها 4 د اللغات رسمية هي: الشينوية، التاميل، لماليزية و لينݣليزية (اللي هي اللغة اللي كاتخدّم ما بين كلشي). لفلوس اللي كاتخدّم فيها هي الدولار د سنغافورة. سنغافورة عندها قتصاد صحيح، هي رابع أكبر مركز مالي ف لعالم، و فيها خامس أكبر مرسى ف لعالم. سنغافورة تختارت بزاف د لمرّات أغلى مدينة ف لعالم من ناحية لغلا د لعيشة. هي داخلة مع بزاف د لمنضمات دولية بحال لأمم لمتحدة، لكومنويلت، لقمة د شرق آسيا، و منضمة التجارة لعالمية.

## مصادر


تصنيف:عواصم آسيوية
تصنيف:بلدان د أسيا
تصنيف:مقالات فيها مصدر و 3000 بايت
تصنيف:دول مدون
تصنيف:دولة ݣزيرة
تصنيف:تأسيسات د 1965 ف أسيا
سيدي أحمد أو موسى

**سيدي أحمد أو موسى** (بلكتابة لعربية لقديمة ديال تشلحيت: **سِدِ اَحْمَدْ اُمُسَ**) (1460 - 1563) هو واحد لوالي و متصوف و راجل دين عاش فتازروالت في منطقة سوس.

## حياتو
تزاد أحمد أو موسى الجزولي السملالي فنص ديال لقرن خمسطاش عام 1460، فبو مروان لي هي قرية صغيرة ف إيدا أو سملال ف جّبال ديال لأطلس. باه سميتو سيدي موسى ومو للا تاونوت شي لي تايردو من سلالة محمد الجزولي.

مشا أحمد ل مراكش باش إقرا على الإسلام قبل مايسافر للمشرق مدة طويلة. وفعام 1521 رجع لقرية صغيرة ف سوس قبل ما يستقر ف تازروالت فين دار سلالة و زاوية إسلامية شي لي جذب بزاف دناس لعندو.

كانت عند أحمد علاقات مزيانة مع السعديين.

ملي مات عام 1563 بناو ليه ضريح فالزاوية ديال قرية سيدي أحمد أو موسى لي خدات سميتو.

كملو لأحفاد ديالو و دارو سلالة قصيرة فمنطقة إليغ قبل ما يجيو لعلويين. سّمية ديال أحمد أو موسى تترتابط بمجموعة ديال لفنانين لبهلوانيين و ب لموسم السنوي لي ف لمنطقة.
بزاف دالتقارير كايقولو أن الاحفاد تاعو شي منهم انتقل لشمال سوس أي النواحي د الصويرة و حاحا، و شي بقا فسوس.

## مصادر

تصنيف:بيوغرافيا د رجال
تصنيف:زيادة 1460
تصنيف:وفيات 1563
تصنيف:تاريخ د لمغريب
تصنيف:مغاربا د لقرن 16
تصنيف:وفيات ف عوام 1560
سيدي أحمد أوعبدالله

**سيدي أحمد أوعبدالله** جماعة ترابية قروية كاينة في إقليم تارودانت، جهة سوس ماسة، ساكنين فيها 3833 نسمة، على حسب الإحصاء العام 2014.
## إحصائيات
* نسبة الأمية : 60,5%
* نسبة السكان اللي قاريين فوق الثانوي (ثانوي وجامعة): 0,7%
* نسبة الناس النشيطين (اللي يقدرو يخدمو): 45,6%
* نسبة البطالة: 21,3%
* نسبة الناس اللي خدامين في الدولة (و البيطاليين اللي سبق ليهوم خدمو): 1,7%
* نسبة الناس اللي خدامين في القطاع الخاص (و البيطاليين اللي سبق ليهوم خدمو):37,9%
## مصادر

تصنيف:جهة سوس ماسة
تصنيف:جماعة قروية ف إقليم تارودانت
تصنيف:بلايص مسكونين ف إقليم تارودانت
تصنيف:جماعة قروية ف جهة سوس ماسة
سيدي التيجي

**سيدي التيجي** جماعة ترابية قروية كاينة ف إقليم آسفي، جهة مراكش آسفي، ساكنين فيها 16649 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 55,5%
* نسبة سّكان لّي قاريين فوق تّانوي (تانوي و جامعة): 2,3%
## اقتصاد
* نسبة نّاس نّشيطين (لّي يقدرو يخدمو): 44,9%
* نسبة لبطالة (نّاس لّي ما خدامينش و تايقلبو على خدمة): 8,6%
* نسبة نّاس اللي خدامين ف دّولة (ولا لعاطلين اللي سبق ليهوم خدمو): 1,8%
* نسبة نّاس اللي خدامين في لقطاع لخاص (ولا لعاطلين اللي سبق ليهوم خدمو):37,7%
## مصادر

تصنيف:جهة مراكش آسفي
سيدي الجزولي

**سيدي الجزولي** جماعة ترابية قروية كاينة ف إقليم الصويرة، جهة مراكش آسفي، ساكنين فيها 6462 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 62,4%
* نسبة سّكان لّي قاريين فوق الليسي (ليسي و جامعة): 1,2%
## إقتصاد
* نسبة نّاس نّشيطين (لّي يقدرو يخدمو): 41%
* نسبة لبطالة (نّاس لّي ما خدامينش و تايقلبو على خدمة): 5,4%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 2,8%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):22,9%
## مصادر

تصنيف:جهة مراكش آسفي
تصنيف:جماعة قروية ف إقليم الصويرة
تصنيف:جماعة قروية ف جهة مراكش آسفي
تصنيف:بلايص مسكونين ف إقليم الصويرة
سيدي إيفني

تصغير|يسار|350px|<P ALIGN=center>سيدي إيفني من الشمال</p>

**سيدي إيفني** مدينة مغريبية و جماعة ترابية حضرية كاينة ف إقليم سيدي إيفني، جهة ݣلميم واد نون، ساكنين فيها 21588 واحد، على حسب لإحصاء لعام 2014.

على حساب محمد شفيق، كلمة "إفني" ف لأمازيغية كاتعني "ضاية".

## التاريخ
سيدي إيفني هي لعاصيمة التاريخية ديال قبايل آيت باعمران، واحد لمجموعة قبلية سوسية تعرفات بلمقاومة ديالها فلوقت ديال ليستعمار، الإستقرار ديالهم ف هاد لبلاصا قديم بزاف من وقت لمرابطين. السكان مركونين من قبائل مصمودة كانو إمكن تما قبل مايجيو قبائل جزولة، من بعد وراهم جاو عرب بني معقل لي منبعد هايكونو جزء من سكان الصحرا لي فيها تال دابا صنهاجيين و عرب لي دازو من لمنطقة و لي إمكن خلاو واحد لمكون صغير ندامج ف المجال الامازيغي.

من 6 مارس 2010 مابقاتش سيدي إيفني تابعا ل تيزنيت. ولات عندها إقليم بوحدها.

## تعليم
* نسبة لأمية (نّاس لّي ما كايعرفوش يقراو ولا يكتبو) : 25,7%
* نسبة سّكان لّي قاريين فوق الليسي (ليسي و جامعة): 21,8%

## قتيصاد
* نسبة نّاس نّشيطين (لّي يقدرو يخدمو): 45,1%
* نسبة لبطالة (نّاس لّي ما خدامينش و تايقلبو على خدمة): 30,2%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 28,1%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):34,4%

## مصادر

تصنيف:جهة ݣلميم واد نون
تصنيف:مدون د لمغريب
تصنيف:بلايص مسكونين ف إقليم سيدي إيفني
تصنيف:مقالات فيها مصدر و 3000 بايت
سيدي بنور

**سيدي بنور** واحد المدينة مغربية كاينة ف إقليم سيدي بنور، جهة دّار لبيضا سطات، ساكنين فيها 55815 واحد، على حسب لإحصاء لعام 2014.

## تعليم
* نسبة لأمية (نّاس لّي ما كايعرفوش يقراو ولا يكتبو) : 28,6%
* نسبة سّكان لّي قاريين فوق الليسي (ليسي و جامعة): 19%

## قتيصاد
* نسبة نّاس نّشيطين (لّي يقدرو يخدمو): 50,3%
* نسبة لبطالة (نّاس لّي ما خدامينش و تايقلبو على خدمة): 15,3%
* نسبة نّاس اللي خدامين ف دّولة: 15,2%
* نسبة نّاس اللي خدامين ف لپريڤي :37,9%

## مصادر

تصنيف:جهة الدار البيضاء سطات
تصنيف:مدون د لمغريب
تصنيف:موقع أتاري ف لمغريب
تصنيف:بلايص مسكونين ف إقليم سيدي بنور
تصنيف:مواقع ديال الترات لعالمي ف لمغريب
تصنيف:تأسيسات د 1769 ف لمغريب
سيدي بوسحاب

**سيدي بوسحاب** جماعة ترابية قروية كاينة في إقليم اشتوكة آيت باها، جهة سوس ماسة، ساكنين فيها 9409 نسمة، على حسب الإحصاء العام 2014.
## إحصائيات
* نسبة الأمية : 43,7%
* نسبة السكان اللي قاريين فوق الثانوي (ثانوي وجامعة): 4,7%
* نسبة الناس النشيطين (اللي يقدرو يخدمو): 35,6%
* سبة البطالة: 13,8%
* نسبة الناس اللي خدامين في الدولة (أو العاطلين اللي سبق ليهوم خدمو): 4,3%
* نسبة الناس اللي خدامين في القطاع الخاص (أو العاطلين اللي سبق ليهوم خدمو):68%
## مصادر

تصنيف:جهة سوس ماسة
تصنيف:جماعة قروية ف عمالة أݣادير إداوتنان
تصنيف:بلايص مسكونين ف إقليم شتوكة آيت باها
تصنيف:جماعة قروية ف جهة سوس ماسة
سيدي بوعبدلي

**سيدي بوعبدلي** جماعة ترابية قروية كاينة في إقليم تيزنيت، جهة سوس ماسة، ساكنين فيها 5752 نسمة، على حسب الإحصاء العام 2014.
## إحصائيات
* نسبة الأمية : 48,9%
* نسبة السكان اللي قاريين فوق الثانوي (ثانوي وجامعة): 3,3%
* نسبة الناس النشيطين (اللي يقدرو يخدمو): 29,7%
* نسبة البطالة: 15,9%
* نسبة الناس اللي خدامين في الدولة (أولا البيطاليين اللي سبق ليهوم خدمو): 5,5%
* نسبة الناس اللي خدامين ف لپريڤي (أولا البيطاليين اللي سبق ليهوم خدمو):61,8%
## مصادر

تصنيف:جهة سوس ماسة
تصنيف:جماعة قروية ف إقليم تيزنيت
تصنيف:بلايص مسكونين ف إقليم تيزنيت
تصنيف:جماعة قروية ف جهة سوس ماسة
سيدي مبارك

**سيدي مبارك** جماعة ترابية قروية كاينة ف إقليم سيدي إيفني، جهة ݣلميم واد نون، ساكنين فيها 6094 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 47,2%
* نسبة سّكان لّي قاريين فوق الليسي (ليسي و جامعة): 6,7%
## إقتصاد
* نسبة نّاس نّشيطين (لّي يقدرو يخدمو): 39,9%
* نسبة لبطالة (نّاس لّي ما خدامينش و تايقلبو على خدمة): 11,4%
* نسبة نّاس اللي خدامين ف دّولة : 3,5%
* نسبة نّاس اللي خدامين ف لپريڤي :41,9%
## مصادر

تصنيف:جهة ݣلميم واد نون
تصنيف:جماعة قروية ف إقليم سيدي إيفني
تصنيف:بلايص مسكونين ف إقليم سيدي إيفني
تصنيف:جماعة قروية ف جهة ݣلميم واد نون
سيشيل

**سيشيل**، رسميا لجمهورية د سيشل (بلينݣليزية: Republic of Seychelles - بلفرانساوية: République des Seychelles - بلكريولية السيشيلية: La Repiblik Sesel) هي بلاد أرخبيل جات ف لمحيط لهندي من الجهة الشرقية ديال إفريقيا. سيشيل فيها 115 جزيرة، و بعيدة على إفريقيا ب تقريبا 1500 كيلوميطر. أقرب لبلايص ليها هوما جزر لقومور و ماداݣاسكار و جزر موريس. سيشيل هي لبلاد اللي فيها أقل عدد ديال السكان ف إفريقيا كاملة.

سيشيل ماكانتش مسكونة تال لقرن 16 ملي وصلو ليها لأوروپيين. تدابزو عليها فرانسا و بريطانيا بجوج، ولكن ربحات بريطانيا و حتلاتها ف لقرن 18. ف 1976 ستاقلات لجمهورية د سيشل من بريطانيا.

تيسكنو ف سيشيل تقرييا 98.000 ديال الناس و لعاصمة ديالها هي ڤيكطوريا. اللغات الرسمية ديال لبلاد هي لينݣليزية و لفرانساوية و لكريولية السيشيلية، و لفلوس اللي كاتخدّم فيها هي الروپًية ديال سيشيل. سيشيل وحدا من جوج بلدان ف إفريقيا اللي عندها قتصاد طالع (على حساب لبنك الدولي)، و تيدور بزاف على السياحة. هي داخلة مع بزاف د لمنضمات الدولية بحال لأمم لمتحدة و لإتحاد لإفريقي و لكومنويلت.

## مصادر


تصنيف:بلدان د إفريقيا
تصنيف:دولة ݣزيرة
تصنيف:تأسيسات د 1976 ف إفريقيا
بنيقة

[تصغير|[قلدة ديال بنيقة (خلية) پروكاريوتية *prokaryotic cell*]]
**بنيقة ولا خلية ؤلا سيلولة** () وجماعتها **بنايق** هيا ديك لپياسة لحية و صغيكرونة اللي هيا الساس د لبنيان و د لعيشة ديال ݣاع لخلايق. كاينين خلايق اللي مصاوبين من بنيقة وحدة و كايتسماو *وحدوبنايق* *unicellular organism* بحال لباكتيرية و كاينين اللي مصاوبين من بزاف شوف ݣاع لملاير د لبنايق بحال بنادم نيت ؤ لبهايم لخرين. لبنايق كايتجمعو ف واحد لقلدة سميتها التوب (ب ) و التواب كايتجمعو باش يعطيو قشيوش (ب ، ب ). أما لعيلم اللي كايقرا لبنيقة كايتسما ب سيطولوجيا بيدما التواب كايتسما هيسطولوجيا ؤ لقشاوش كايتسما أناطوميا.

لبنيقة الصغيرة ݣاع هيا ديال واحد لباكتيرية سميتها "لميكوپلازم" و بوحدها من لباكتيريات اللي ماعندها لحيط لباكتيري.

## السمية
كلمة "بنيقة"، لي كاتعني ف الداريجة "بيت صغيرة" سيرتو ف لحبس، مطرجمة حرفيا من كلمة النڭليزية لي عندها نفس لمعنى ف لأصل.

## مصادر

## لمزاود
* لمشروع د لبيولوجيا، لبيولوجيا د لبنايق
* ميطوسيس، التقسام د لبنايق
* ف لوسط د لبنيقة


تصنيف:لبيولوجيا
تصنيف:مقالات ب عناوين فيها نيولوجيزم
سييرا ليون

**سييرا ليون**، رسميا لجمهورية د سييرا ليون (بلينݣليزية: Republic of Sierra Leone) هي بلاد جات ف لغرب ديال إفريقيا. تاتحدّها ليبيريا من لجنوب، غينيا من الشمال و من الشرق، و لمحيط لأطلسي من لغرب. تقريبا 71% د السكان ديالها مسلمين و 27% مسيحيين. لعطل لمسلمة و لمسيحية بجوج عطل رسمية ف لبلاد.

على حساب لآتار ديال التاريخ، سكن بنادم ف لبلاصة اللي فيها سييرا ليون هادي علأقل 2500 عام. تخلطو فيها بزاف ديال التقافات مع لبيع و الشرا، و هاكاك دخلها لإسلام. ف لقرن 15 بداو تيوصلو ليها لأوروپيين، و ولاّو تيخدّموها ف لبيع و الشرا د لعبيد. ف 1808 ستعمرات بريطانيا لمنطقة، و بقات محتلاّها تال 27 أبريل 1961، اللي هو التاريخ الرسمي ديال لإستقلال ديال لجمهورية ديال سييرا ليون. من مورا لإستقلال وقعو بزاف ديال لمشاكل و لإنقلابات، و كانت فيها حرب أهلية من 1991 ل 2002. من 2014 ل 2016 تأترات لبلاد بلمرض ديال إيبولا.

تيسكنو ف سييرا ليون تقريبا 8 د لمليون د الناس، و لعاصمة ديالها هي فريطاون. اللغة الرسمية د لبلاد هي لينݣليزية، و كاينة اللغة د لكريو (كيهضروها 97% د الناس) اللي معتارفة بيها الدولة ولكن ماعندها تا وضع رسمي. لفلوس اللي كاتخدّم ف لبلاد هي ليوني. سييرا ليون فيها بزاف د التروات طبيعية بزاف بحال لألماس و الدهب و لأليمينيوم. لبلاد داخلة ف بزاف د لمنضمات دولية بحال لأمم لمتحدة و لإتحاد لإفريقي و لكومنويلت و إيكوواس و لمنضمة د التعاون لإسلامي.
## مصادر


تصنيف:مقالات فيها مصدر و 3000 بايت
تصنيف:بلدان د إفريقيا
تصنيف:تأسيسات د 1961 ف سييرا ليون
ساحل ولاد حريز

**سّاحل ولاد حريز** جماعة ترابية قروية كاينة ف إقليم برشيد، جهة دّار لبيضا سطات، ساكنين فيها 38138 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 43,2%
* نسبة سّكان لّي قاريين فوق الليسي (ليسي و جامعة): 6,6%
## إقتصاد
* نسبة نّاس نّشيطين (لّي يقدرو يخدمو): 46,6%
* نسبة لبطالة (نّاس لّي ما خدامينش و تايقلبو على خدمة): 13,3%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 2,4%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):57,4%
## مصادر

تصنيف:جهة الدار البيضاء سطات
تصنيف:جماعة قروية ف إقليم برشيد
تصنيف:جماعة قروية ف جهة الدار البيضاء سطات
تصنيف:بلايص مسكونين ف إقليم برشيد
سعديين

تصغير|لإمتداد د سّعديين
**سّعديين** ؤلا **الإيالة الشريفة** (لأمازيغية : **ⵉⵙⵄⴷⵉⵢⵢⵉⵏ**) هوما سلالة عربية، وف نفس الوقت ولاد عمام سلالة العلويين الفيلالية لي غادي يحكمو لمغريب بعد ضعف سعديين، كانو ف لجنوب د واد درعة حدا تارودانت، حاربو لوطاسيين و دخلو مراكش عام 1525م، دارو لمقاومة على لبرطقيز (لبرتغال) و غلبوهم ف معركة وادي المخازن لي غاتكون سباب ف لمقتل ديال ملك لبرتغال سبستيان ؤ سقوط لإمبراطورية البرتغالية من بعد، ؤ وقفو لمد لعثماني بلقيادة د محمد الشيخ لّي هو واحد من سّلاطين السّعديين لمعروفين بزاف.

## تاريخ
تصغير|راية
### لوقيتة لمزيانة
غاتوصل دّولة للوقيتة لمخيرة ولقوية ديالها ف عهد أحمد لمنصور دّهبي (1578–1603) لي أمن رخا ف لبلاد ب تزيار ديالو ف قتيصاد د دولة، ؤ ف لعهد ديالو خرج سيستيم د لإدارة جديد، ؤ سماه لمخزن.
[مركز|تصغير|alt=|467x467px|لوحة د مراكش ؤ قصر لبديع عام 1640، رسمها أدريان ماثام. (ف لفوق كتابة ب لوغة للاتينية: «لقصر لعظيم - لمملكة لمغربية»، بخط صغير: «ف [بارباريا|الساحل لأمازيغي»)]]

### الزمن ديال التدهور
من ورا عام 1603 تقسمات لمملكة ؤ من تما بدات معها لمرحلة ديال لعيا .حكم فرع من سعديين ف فاس (1610–1626)، تقتل آخر سلطان من سلاطين سّعديين ف مراكش عام 1659، حتا داز لحكم ل لأسرة لعلوية (لفيلاليون).

## سلاطين
هادي ليستة د سلاطين سعديين لي حكمو لمغريب :

القائم بأمر الله (1509–1517).

أحمد الأعرج (1517–1544).

محمد الشيخ (1544–1557).

عبد الله الغالب (1557–1574).

محمد المتوكل (1574–1576).

عبد الملك اللول (1576–1578).

أحمد لمنصور ذّهبي (1578–1603).

أبو فارس عبد الله (1603–1608).

زيدان الناصر بن أحمد (1603–1627).

أبو محلي ثائر حكم مراكش في الفترة: (1610–1613).

أبو مروان عبد الملك الثاني (1627–1631).

الوليد ابن زيدان (1631–1636).

محمد الشيخ الصغير (1636–1655).

أحمد العباس (1655–1659).

محمد الشيخ المأمون بن أحمد (1604–1613).

عبد الله الواثق (1613–1623).

عبد الملك بن عبد الله (1623–1627).

## مصادر


تصنيف:تاريخ د لمغريب
تصنيف:تاريخ د لعرب
تصنيف:مقالات فيها مصدر و 3000 بايت
تصنيف:لقرن 16 ف لمغريب
تصنيف:لقرن 17 ف لمغريب
تصنيف:تأسيسات د 1510 ف إفريقيا
سيدي يوسف بنعلي

**سيدي يوسف بنعلي** جماعة ترابية مقاطعة كاينة ف عمالة مراكش، جهة مراكش آسفي، ساكنين فيها 122866 واحد، على حسب لإحصاء لعام 2014.
## تعليم
* نسبة لأمية (نّاس لّي ما كايعرفوش يقراو ولا يكتبو) : 27,4%
* نسبة سّكان لّي قاريين فوق الليسي (ليسي و جامعة): 18,7%
## قتيصاد
* نسبة نّاس نّشيطين (لّي يقدرو يخدمو): 49,5%
* نسبة لبطالة (نّاس لّي ما خدامينش و تايقلبو على خدمة): 19%
* نسبة نّاس اللي خدامين ف دّولة (ولا لبيطاليين اللي سبق ليهوم خدمو): 9,2%
* نسبة نّاس اللي خدامين ف لپريڤي (ولا لبيطاليين اللي سبق ليهوم خدمو):52,5%
## مصادر

تصنيف:جهة مراكش آسفي
تصنيف:مراكش
تعميرة د التريسينتي

تصغير|يسار|200px|<P ALIGN=center>لمجال لإليكتري-ميغناطيسي د جوج شارجات، وحدة زايدة ؤ وحدة ناقصة.</p>
**التعميرة** ؤلا **الشارج د الضو** ؤلا **الشارج د التريسينتي** (نݣليزية : **Electric charge**) هي واحد لمزية د لفيزيك مربوطة ب لمادة لي كتعطيها واحد لقوة كتسمى لمجال لإليكتري-ميغناطيسي، كاين جوج ت نواع د شارجات؛ شارج زايدة ؤ شارج ناقصة. شارجات لي مشابهة كتنافر بينتها ؤ شارجات لي مامشابهينش كتقارب، كنڭولو على أي حاجة معندهاش شارج بلي راها متعادلة. كنعبرو شارج د ضو ب لوحدة د لكولوم (C)، ؤ كنرمزو لشارج ب Q ؤلا q. لمجال لي كيقرا لمزيات ديال شارج كيتسمى لإليكترومغناطيسية.

كتهز *شارج ناقصة* علا لإليكطرون ؤ *شارج زايدة* علا لپروطون بواحد شارج بتدائية ديال 1.602×10−19 كولوم.

شارج د ضو تادير واحد لمجال سميتو لمجال د ضو ؤ يلا كانت كتحرك تادير مجال مغناطيسي. يلا جمعنا بين لمجال د ضو ؤ لمجال لمغناطيسي كيعطيونا لمجال إليكترو-مغناطيسي ؤ تفاعل ديالو مع شارجات هو لمصدر د لقوة إليكترو-مغناطيسية ؤ هي من بين لقوات ربعة ف لفيزيك. لعيلم لي كيقرا لجسيمات لي مشارجية ؤ كيفاش كيتفاعلو ب مع لفوطونات كيتسمى إليكترو-ديناميك كوانتيك.

## مصادر


تصنيف:لفيزيك
تصنيف:مقدار ف لفيزيك
تصنيف:تريسينتي
تصنيف:مقالات ب عناوين فيها نيولوجيزم
شيراز

تصغير|يسار|300px|منظر د شيراز من لفوق
**شيراز** هي واحد لمدينة جات فلجنوب د إيران. هي لعاصمة د لمحافظة دفارس ولمقاطعة د شيراز .تيسكنو فيها تقريبا 1.700.000 واحد على حساب آخر إحصاء تدار ف 2011.

## شوف تا
* طهران
* الجامعة د شيراز

## مصادر


تصنيف:مدون د إيران
كريپطة د مورس

يسار|تصغير|315px|المخطط ديال كريپطة مورس 26 حرف ؤ10 الأرقام.

**كريپطة د مورس** () هي طريقة ف تيصال من لبعد ديال كريپطاج رموز النصوص على شكل تتابعات قياسية ديال جوج د لإشارات لمختالفة؛ كتسمى *نقاطي* و *شرطات*. تسمات كريپطة مورس بسمية سامويل مورس، المخترع ديال التلݣراف.

لكريپطة د مورس الدولية كدير التشفير ديال الحروفا الستة والعشرين ديال لونݣلي من A حتال Z، شي حروفا خرين، الأرقام العربية ؤمجموعة صغيرة ديال علامات الترقيم والإشارات الإجرائية (prosigns)، ما كاينش الفرق ما بين الحروفا الكبار والحروفا الصغار. أي رمز ف كريپطة مورس كيتصاوب بنقاطي وشراطي متابعين. النقطة هي الوحدة الأولية ديال قياس الوقت فمراسلات كريپطة مورس. المُدَّة ديال شرطة وحدة هو تلاتة الأضعاف المُدَّة ديال نقطة وحدة. كلٌ نقطة وشرطة فالرموز كتبعها فترة ديال انقطاع الإشارة كتسمى إصپاص، كتساوي المُدَّة ديالها المُدَّة ديال نقطة وحدة. الحروفا ديال نفس الكلمة كيكونو مفرقين بإصپاص كتساوي المُدَّة ديالها المُدَّة ديال تلاتة النقاطي، ؤالكلمات كيكونو مفرقين ما بيناتهم بإصپاص كتساوي المُدَّة ديالها المُدَّة ديال سبعة النقاطي. باش تزاد الفاعلية ديال التشفير، تصممات كريپطة مورس باش تكون المدة ديال أي رمز هي تقريبا العكس ديال تردد التواتر ديالو فنصوص اللغة الإنجليزية. هاكا، الحرف الأكثر استعمالا فلونݣلي؛ الحرف "E"، عندو أقصر مدة: نقطة وحدة. حيت العناصر ديال كريپطة مورس محددين على حسب التناسب ؤماشي على حسب مدد زمنية محددة، لكريپطة عادة كتوصل بمعدل أعلى من داكشي اللي قادر عليه المستلم باش إحيد ليه التشفير. معدل الإرسال ديال كريپطة مورس (السرعة) كتحدد بمجوعات فكل دقيقة، عادة كيݣولو ليها شحال من كلمة فالدقيقة.

كريپطة مورس عادة كتسيفط بطريقة شعل–طفي ديال شي وسيط حامل للمعلومة بحال التيار الكهربائي، موجات الراديو، الضوء المرئي، ولا موجات الصوت. التيار ولا الموجة تيكونو حاضرين في فترة الوقت ديال النقطة والشرطة، ؤتيكونو غايبين فالوقت اللي تيكون مابين النقاطي والشراطي.

كريپطة مورس إمكن ليها تميموريزا، ؤتيكون إرسال كريپطة مورس بطريقة كتكون مفهومة للإنسان، بحال موجات الصوت ولا الضوء المرئي، ؤيمكن أي واحد مدرب وعندو المهارة يترجمها مباشرة.

حيت بزافت اللغات من غير لونݣلي كتستعمل حروفا خرين بلا هادوك الحروف الـ26 الرومانية، تم تطوير حروفا خرين ديال مورس ل هاد الغاية.

[تصغير|يمين|150px|[SOS، إشارة الطوارئ المعيارية هي إشارة إجرائية
ف كريپطة مورس.]]
فالطوارئ، يمكن ل كريپطة مورس تجينيرا ب طرقان مرتاجلة بحال تبقا تشعل وطفي فالضو، تبقا تضرب ف شي حاجة ولا دير الصوت ب لبوق ولا الصفارة، وهاكا كتولي وحدة من أبسط ؤأكتر طرقان التواصل على بعد تنويعاً. إشارة لمحاين لمنتاشرة كتر هي SOS - تلاتة النقاطي، تلاتة الشراطي، ؤتلاتة النقاطي - راها معروفة دوليا بالتوافق.

## مصادر


تصنيف:طيكنولوجيا
تصنيف:هواية د راديو
شيلي

**لجمهورية د شيلي** (بالصبلوينية: República de Chile) هي واحد لبلاد فلجنوب لغربي ديال أمريكا اللاتينية، عندها ساحل طويل على لمحيط لهادي (4828 كيلوميطر). تاتحدًها من الشمال پًيرو، من الشرق بوليڤيا و لارجونتين، ومن لغرب لمحيط لهادي.

دخلو الصبليون للبلاصة اللي فيها دابا شيلي فالنًص دلقرن 16 وحتلوها كاملة. ف 1818، ستاقلات الدولة ديال شيلي اللي بدات من اللًول جمهورية. فاللخر ديال 1960 واللول ديال 1970 كانت مدابزات بزاف فلبلاد على لحكم مابين ليمن وليسر سالات بانقلاب عسكري ف 1973 طيًح الرئيس اليساري د ديك لوقيتة سالڤادور آلييندي. من موراه حكم ديكتاتور سميتو پًيونشي حتال 1990. من بعد منًو خدات لبلاد الطريق ديال الديموقراطية عاوتاني.

تيسكنو فشيلي تقرييا 17.5 مليون د الناس، ولعاصمة ديالها هي سانتياݣو. اللغة الرسمية هي الصبليونية، ولعملة اللي كاتخدًم هي لپًيزو ديال الشيلي. شيلي هي عضو مؤسس ديال لأمم لمتحدة واتحاد دول أمريكا لجنوبية وتحالف لمحيط لهادي، ودخلات عضو لمنظمة التعاون لإقتصادي والتنمية (OECD) ف 2010.
## مصادر


تصنيف:بلدان د أمريكا الجنوبية
تصنيف:تأسيسات د 1818 ف شيلي
تصنيف:تأسيسات د 1818 ف أمريكا الجنوبية